钦定古今图书集成/理学汇编/学行典/第119卷 > 朱子大全集 > 《答或人》
## 钦定古今图书集成/理学汇编/学行典/第119卷 > 朱子大全集 > 《答或人》

心有不存，物何可格？然所谓“存心”者，非拘执系缚而
加桎梏焉也。盖尝于纷扰外驰之际，一念之闲一有
觉焉，则即此而在矣。勿忘勿助长，不加一毫智力于
其闲，则是心也其庶几乎！

又

近世学者多是向外走作，不知此心之妙，是为万事
根本。其知之者，又只是撑眉怒眼，喝骂将去，便谓“只
此便是良心本性，无有不善”，却不知道。若不操存践
履，讲究体验，则只此“撑眉怒眼”，便是私意。人欲自信
愈笃，则其狂妄愈甚。此不可不深察而远避之也。